[{"text_idx": "#000003", "text": "Herrera del Duque estas urbeto en la provinco Badajoz, c\u0302e la au\u0306tonoma komunumo Ekstremaduro en Hispanio. G\u0302i havas iom malpli ol 4.000 log\u0302antojn. La urbo konservas pitoreskan rurvilag\u0302an centron, kaj c\u0302irkau\u0306e estas naturaj vidindaj\u0302oj kaj montaraj kaj strandaj. Fakte Herrera estas inter du gravaj diglagoj nome Ci\u0301jara kaj Garci\u0301a de Sola, kie eblas nag\u0302ado, sunbanado kaj akvosportoj. Proksime estas grava kolonio de gipoj kaj teritorio de aliaj gravaj birdoj kiaj nigra cikonio, agloj ktp., krom mamuloj kiaj cervoj, aproj kaj aliaj."}, {"text_idx": "#000004", "text": "La baza sidejo de la kongreso estos la Kultura Palaco de Herrera del Duque, moderna konstruaj\u0302o, kiu disponas je c\u0302iuj necesaj eroj por la okazigo de la kongreso: salonoj, kunvenc\u0302ambroj, ripozejoj, kaj luksega teatro kaj spektaklejo. La log\u0302eblecoj gamos inter la senpaga junulargastejo de la apuda submunicipo Peloche, intermeza kampadejo kaj la hoteloj de Herrera. cartel del 75 Congreso de Esperanto en Herrera del Duque. La LKK informos pri c\u0302iuj ebloj, transporto el la junulargastejo kaj prezoj en hoteloj; same povos peri la rezervojn por eksterlandaj kongresanoj. Turnu vin al la organizantoj dum kiam vi havos demandojn:"}, {"text_idx": "#000009", "text": "La juna hispana c\u0302ampiono de s\u0302akludo I\u0301n\u0303igo Lo\u0301pez Mulet invitos vin ludi\nkontrau\u0306 li en multnombra samtempa s\u0302akmatc\u0302o."}, {"text_idx": "#000015", "text": "Pri la ekskursoj, vi povos viziti la faman vilag\u0302on kaj monah\u0302ejon de Guadalupe (la 2an de julio) kaj la c\u0302efurbon de Ekstremaduro, Me\u0301rida, (postkongresa ekskurso la 4an de julio)."}, {"text_idx": "#000016", "text": "La 28an de junio, du tagojn antau\u0306 la komenco de la Kongreso, en Madrido, oni povos g\u0302ui la \u201cTrian Bohemian nokton\u201d, antau\u0306kongresan literaturan ekskurson surbaze de la itinero trairita de Makso Stelo kaj S-ro Latino de Hispalis, la protagonistoj de Bohemiaj lumoj (c\u0302efverko de la moderna teatro de Hispanio, esperantigita de la konata poeto kaj tradukisto Miguel Ferna\u0301ndez, unu el la plej grava membro de la Ibera Skolo)"}]